**NARODNA KNJIŽNICA I ČITAONICA GUNJA**

Ulica Vladimira Nazora 113

32260 Gunja

Žiro rn:HR912360000110276191

OIB: 07902344651

Tel.: 032/534-912

Web adresa: http://knjiznice.nsk.hr/gunja

narodnaknjiznica.gunja@gmail.com

KLASA:400-02/24-01/1

URBROJ:2196-14-04-1-1

U Gunji, 31. listopada 2024. godine

**OPĆINA GUNJA**

* Načelniku Općine Gunja
* Općinskome vijeću

Predmet: Dostava prijedloga Financijskog plana Javne ustanove Narodne knjižnice i čitaonice Gunja za 2025. godinu i projekcijama za 2026. i 2027.godinu

Poštovani!

Sukladno članku 33. Statuta javne ustanove Narodne knjižnice i čitaonice Gunja, dostavljam Vam prijedlog Financijskog plana Javne ustanove „Narodna knjižnica i čitaonica Gunja“ za 2025. godinu, te projekciju za 2026. i 2027.godinu“, na razmatranje i usvajanje.

S poštovanjem!

V.d. ravnateljicaNarodne knjižnice i čitaonice Gunja:

Žana Kužet, mag.cult

**PRIJEDLOG FINANCIJSKOG PLANA NARODNE KNJIŽNICE I ČITAONICE GUNJA ZA 2025. GODINU**

 **Obrazloženje**

**Proračunski korisnik 50784 Narodna knjižnica i čitaonica Gunja**

 Narodna knjižnica i čitaonica Gunja ima status javne ustanove koja obavlja knjižničnu djelatnost. Osnivač Knjižnice je Općina Gunja. Knjižnica je osnovana 29. svibnja 2018. godine na temelju Odluke o osnivanju Javne ustanove „Narodna knjižnica i čitaonica Gunja“ (KLASA: 612-04/18-01/981, URBROJ: 2212/07-18-1). Knjižnica ima svojstvo pravne osobe te je upisana u registar Trgovačkog suda u Osijeku 4. ožujka 2019. godine pod matičnim brojem subjekta upisa (MBS) 05063671 Rješenjem pod brojem TT-19/1306-2. Sredstva za rad Knjižnice osiguravaju se iz Proračuna Općine Gunja. Knjižnica ima jednu zaposlenu osobu. Djelatnost knjižnice obuhvaća: nabavu knjižnične građe i izgradnju knjižničnih zbirki, stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku, pohranu, čuvanje i zaštitu knjižnične građe, posudbu i davanje na korištenje knjižnične građe, uključujući međuknjižničnu posudbu, digitalizaciju knjižnične građe, usmjeravanje i podučavanje korisnika pri izboru i korištenju knjižnične građe, vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, prikupljanje statističkih podataka vezanih uz provedbu propisa kojima se uređuju autorska i srodna prava, pripremanje kulturnih, informacijskih, obrazovnih i znanstvenih sadržaja i programa te obavljanje i drugih poslova sukladno Zakonu i drugim propisima. Knjižnicaće tijekom razdoblja od 2025. do 2027. godine omogućiti svim korisnicima i svim zainteresiranim pristup informacijama i izvorima znanja, poticati kulturne aktivnosti, organizirati radionice i književne susrete, surađivati s lokalnim zajednicama i udrugama te se i dalje uključivati u kulturni život Općine Gunja.

**Zakonske i druge pravne osnove:**

 Financijski plan izrađen je na temelju zakonske osnove: Zakon o knjižnicama i knjižničnoj djelatnosti NN 17/419; 98/19; i 114/22, Statut Javne ustanove Narodne knjižnice i čitaonice Gunja, Zakon o proračunu NN144/21 i 63/23, Pravilnik o proračunskim klasifikacijama (Narodne novine, br. 26/10, 120/13 i 1/2020), Pravilnik o proračunskom računovodstvu i računskom planu (Narodne novine, br.124/14, 115/15, 87/16, 3/18 i 126/19, 108/20 i 144/21), Novog pravilnika o proračunskom računovodstvu i Računskom planu (N.N. 158/23), Pravilnikom o planiranju u sustavu proračuna (Narodne novine 1/2024) i Upute za izradu plana proračuna sa projekcijama za razdoblje od 2025. do 2027. godine.

Prijedlog Financijskog plana Narodne knjižnice i čitaonice Gunja za 2025. godinu utvrđen je u iznosu od **49.064,48EURA.**

Financijski plan za 2025. sadrži opći i posebni dio.

***OPĆI DIO***

**PRIHODI I PRIMICI**

**Plan prihoda Javne ustanove narodne knjižnice i čitaonice Gunja za 2025. godinu**

|  |  |  |
| --- | --- | --- |
|   |   |   |
| **BROJ KONTA** | **VRSTA PRIHODA / RASHODA** | **PLANIRANO 2025.** |
|  |  |  |
| **A. RAČUN PRIHODA / PRIMICI** |
| **6** | **Prihodi poslovanja** | **49.064,48** |
| **63** | **Pomoći iz inozemstva i od subjekata unutar općeg proračuna** | **13.000,00** |
| **64** | **Prihodi od imovine** | **0,00** |
| **65** | **Prihodi od upravnih i administrativnih pristojbi, pristojbi po posebnim propisima i naknada** | **200,00** |
| **67** | **Prihodi iz nadležnog proračuna i od HZZO na temelju ugovornih obveza**  | **35.864,48** |

**63 Prihodi od pomoći** za 2025. godinu planirani su u iznosu od 13.000,00 eura, a odnose se na tekuć pomoći iz proračuna Vukovarsko-srijemske županije (1.000,00 eura) te kapitalne pomoći od Ministarstva kulture i medija RH u planiranom iznosu od 12.000,00eura.

**64 Prihodi od imovine ne planiraju se**  za 2025. godinu.

**65 Prihodi od upravnih i administrativnih pristojbi po posebnim propisima i naknada** planiraju se uiznosu od 200,00 eura a odnose se na prihode od članarina i zakasnina.

**67 Prihodi iz nadležnog proračuna** Općine Gunja (opći prihodi) planirani su za 2025. u ukupnom iznosu od 35.864,48 eura i namijenjeni su za redovnu knjižničnu aktivnost kao i za sufinanciranje ostalih aktivnosti.

**Ukupni prihodi po planu za 2025.godinu planirani su u iznosu od 49.064,48 eura.**

**RASHODI**

**Planirani rashodi Javne ustanove Narodne knjižnice i čitaonice Gunja za 2025. godinu**

 **Program Stručna knjižnična i informacijska djelatnost**

 Program Stručna knjižnična i informacijska djelatnost (u sklopu Glavnog programa G03 Javne potrebe u kulturi, športu i ostalim društvenim djelatnostima) odnosi se na financiranje djelatnosti Narodne knjižnice i čitaonice Gunja, i to na Rashode poslovanja i Rashode za nabavu nefinancijske imovine:

**Ukupni rashodi poslovanja (3) za 2025. godinu planirani su u ukupnom iznosu od 35.564,48eura, a rashodi za nabavu nefinancijske imovine (4) u iznosu od 13.200,00 eura.**

|  |  |  |
| --- | --- | --- |
| **3** | **Rashodi poslovanja** | **35.564,48** |
| **31** | **Rashodi za zaposlene** | **24.508,52** |
| **32** | **Materijalni rashodi** | **10.676,04** |
| **34** | **Financijski rashodi** | **379,92** |
| **4** | **Rashodi za nabavu nefinancijske imovine** | **13.500,00** |
| **41** | **Rashodi za nabavu neproizvedene dugotrajne imovine** | **0,00** |
| **42** | **Rashodi za nabavu proizvedene dugotrajne imovine** | **13.500,00** |
|  |  |  |

**POSEBNI DIO**

 Za program Stručna knjižnična i informacijska djelatnost planirani su ukupni rashodi u iznosu od 49.064,48 eura, a odnose se na financiranje rashoda poslovanja, materijalnih i financijskih rashoda, provođenja aktivnosti nabave knjižnične građe i uredske opreme te za potrebe organiziranja kulturnih manifestacija (Mjesec hrvatske knjige, Umjetnost kroz riječ i sliku) kao i programa za djecu „Ljeto u knjižnici“ i „Advent u knjižnici“.

Program se financira iz općih prihoda i primitaka nadležnog proračuna, sredstava proračuna koji im nije nadležan odnosno iz sredstava Vukovarsko-srijemske županije i Ministarstva kulture i medija.

***Ukupno planirani izdatci razvrstavaju se prema aktivnostima, izvorima financiranja***

|  |  |  |
| --- | --- | --- |
| **PROGRAM**  | **Stručna knjižnična i informacijska djelatnost** | **49.064,48** |
| **Aktivnost A100001** | **Redovna knjižnična djelatnost** | **32.864,48** |
| *1.0. Izvor* | *Opći prihodi i primici* | 32.864,48 |
| 3 | Rashodi poslovanja | 32.864,48 |
| 31 |   |   | Rashodi za zaposlene | 24.508,52 |
| 32 |   |   | Materijalni rashodi | 7.976,04 |
| 34 | Financijski rashodi | 379,92 |
| **Aktivnost A100002** | **Nabava knjižnične građe** | **8.700,00** |
| 1. *Izvor*
 | *Opći prihodi i primici* | 700,00 |
| *5.0.* | *Izvor* |  | *Pomoći* | 8.000,00 |
| 4 | Rashodi za nabavu nefinancijske imovine | 8.700,00 |
| 42 |  |   | Rashodi za nabavu proizvedene dugotrajne imovine | 8.700,00 |
| **Aktivnost A100003** | **Mjesec Hrvatske knjige** | **600,00** |
| *1.0. Izvor* | *Opći prihodi i primici* | 600,00 |
| 3 | Rashodi poslovanja | 600,00 |
| 32 |   |   | Materijalni rashodi | 600,00 |
| **Aktivnost A100005** | **Ljeto u knjižnici** | **200,00** |
| *1.0. Izvor* | *Opći prihodi i primici* | 200,00 |
| 3 | Rashodi poslovanja | 200,00 |
| 32 |   |   | Materijalni rashodi | 200,00 |
| **Aktivnost A100007** | **Nabava IT opreme** | **4.800,00** |
| *1.0. Izvor* | *Opći prihodi i primici* | 300,00 |
| *5.0.* | *Izvor* |  | *Pomoći* | 4.500,00 |
| *3* |  |  | *Rashodi poslovanja* | 300,00 |
| *32* |  |  | *Materijalni rashodi* | 300,00 |
| 4 | Rashodi za nabavu nefinancijske imovine | 4.500,00 |
| 42 |  |   | Rashodi za nabavu proizvedene dugotrajne imovine | 4.500,00 |
| **Aktivnost A100006** | **Advent u knjižnici** | **600,00** |
| *5.0. Izvor* | *Pomoći* | 600,00 |
| 3 | Rashodi poslovanja | 600,00 |
| 32 |   |   | Materijalni rashodi | 600,00 |
| **Aktivnost A100007** | **Umjetnost kroz riječ i sliku** | **1.300,00** |
| *1.0. Izvor* | *Opći prihodi i primici* | 800,00 |
| *5.0.* | *Izvor* |  | *Pomoći* | 500,00 |
| 3 | Rashodi poslovanja | 1.300,00 |
| 32 |  |   | Materijalni rashodi | 1.300,00 |

***Aktivnost A 100001 Redovna knjižnična djelatnost***

 Aktivnost je uglavnom financirana iz sredstava osnivača Općine Gunja i pokriva rashode za zaposlene, materijalne te financijske rashode, za njih je u 2025. godini planirano 32.864,48 eura.

 ***Rashodi za zaposlene (31****)*: Rashode za zaposlene (jedna zaposlena osoba) financira osnivač Općina Gunja, a iznose ukupno 24.508,52 eura i odnose se na plaće za zaposlene, ostale rashodi za zaposlene: božićnica, uskrsnica, regres kao i doprinosi za obvezno zdravstveno osiguranje.

 ***Materijalni rashodi*: (32)** Prihodima iz Općinskog proračuna, prihodima za posebne namjene (članarine) i donacijama predviđeno je financiranje materijalnih rashoda u iznosu od 7.976,04 eura (naknade za prijevoz na posao i s posla, troškovi prehrane, stručno usavršavanje zaposlenika, uredske materijale, usluge pošte, knjigovodstvene usluge, računalne usluge te reprezentacija)

***Financijski rashodi (34)***

Odnose se na rashode vezane za bankarske usluge i u cijelosti se financiraju iz nadležnog proračuna i predviđaju se u iznosu od 379,92 eura.

***Ciljevi:***

* zadovoljavanje osnovnih informacijskih i kulturnih potreba
* poticanje čitanja djece, mladih i odraslih
* razvijanje kreativnosti
* unaprjeđivanje kulturnog života zajednice

***Pokazatelji uspješnosti****:*

* sudjelovanje u kulturnim događajima na području Općine Gunja
* održane radionice i igraonice u suradnji s lokalnim ustanovama i udrugama
* formiranje knjižničnog fonda: više od10000 jedinica knjižnične građe
* formiranje posebnih zbirki (darivanjem) – korisne studentima i istraživačima
* planirani broj korisnika: 300

***Aktivnost A 100002 Nabava knjižnične građe***

Planirana sredstva za nabavu knjižnične građe za 2025. godinu u iznosu su od 8.700,00 eura. Planirano je da će se iz Općinskog proračuna osigurati 700,00 eura, od Vukovarsko-srijemske županije 500,00 eura i Ministarstva kulture i medija 2.500,00 eura, kao i Otkupa Ministarstva kulture i medija RH u iznosu 5.000,00 eura.

 Nabava knjižnične građe uključuje: beletristiku, stručnu literaturu iz svih područja znanja, referentnu literaturu, dječju literaturu, periodiku te neknjižnu građu (DVD-ovi).

 ***Ciljevi aktivnosti****:*

Cilj je zadovoljiti potrebe za znanjem i informacijama, obrazovanjem i cjeloživotnim učenjem. Ostvarenje cilja mjerit će se brojem nabavljenih knjiga, a uspješnost brojem posudbi knjižnične građe i posjeta Knjižnici vezanih za posudbu. Korisnici knjižničnih usluga su svi članovi upisani u Knjižnicu s područja Općine Gunja i okolice, ali i svi zainteresirani potencijalni korisnici.

 ***Pokazatelji uspješnosti****:* Uvidom u fond Knjižnica trenutno raspolaže sa preko 9000 jedinica knjižnične građe. Ciljana vrijednost za 2025. godinu iznosi oko 3000 novih jedinica knjižnične građe (uključujući i donacije). Kao pokazateljima uspješnosti, odnosno učinka smatraju se: nabava knjižnične građe prema potrebama korisnika, posudba knjižnične građe: knjiga i drugih medija te posjete korisnika uz posudbu knjižnične građe.

***Pokazatelj rezultata:***

* Povećani broj korisnika, kao i knjižnične građe.

 ***Aktivnost A100003 Mjesec hrvatske knjige***

 Tijekom razdoblja od 15. listopada do 15. studenoga, Knjižnica će u sklopu Mjeseca hrvatske knjige organizirati kulturna događanja i aktivnosti s ciljem promicanja čitanja, kreativnosti i općenito kulturnog razvoja djece i mladih, ali i cjelokupnog lokalnog stanovništva. Prema Financijskome planu Javne ustanove Narodne knjižnice i čitaonice Gunja za 2025. godinu, planiran je iznos od 600,00 euraza potrebe organiziranja Mjeseca hrvatske knjige. (Izvor financiranja JLPRS Općina Gunja)

***Ciljevi:***

* obilježiti Mjesec hrvatske knjige u Knjižnici
* organizirati književne susrete, izložbe umjetničkih radova i kreativne radionice za djecu i odrasle

***Pokazatelji uspješnosti****:*

* organiziranje kulturnih događaja u prostorima Knjižnice
* suradnja sa udrugama s područja Općine
* posjećenost programa

 ***Pokazatelji rezultata:***

* besplatno učlanjenje novih članova
* održana književna predstavljanja te kreativne radionice i igraonice.

***Aktivnost A 100005 Program za djecu „ Ljeto u knjižnici“***

Tijekom ljetnih školskih praznika, Knjižnica će organizirati aktivnosti za djecu i mlade s ciljem promicanja kreativnosti i cjeloživotnog učenja, kvalitetno provođenje slobodnog vremena posebice u ljetnom razdoblju. Prema Financijskome planu Javne ustanove Narodne knjižnice i čitaonice Gunja za 2024. godinu, planiran je iznos od 200,00 eura za potrebe organiziranja ljetnih radionica (Izvor financiranja: JLPRS Gunja).

 ***Ciljevi:***

* poticanje čitanja i stjecanje navike posjećivanja knjižnice
* kvalitetno provođenje slobodnog vremena u ljetnom razdoblju
* razvijanje kreativnosti i mašte

***Pokazatelji uspješnosti:***

* organiziranje kreativnih radionica za djecu
* nabava potrebne opreme
* posjećenost programa

***Pokazatelji rezultata:***

* rad s mladima: stvaranje pozitivnog ozračja knjižnice
* povećanje broja korisnika knjižnice
* održavanje radionica tijekom ljetnih praznika

***Aktivnost A 100007 Nabava IT opreme***

Računala značajno povećavaju učinkovitost, dostupnost informacija i prilike za učenje u suvremenim knjižnicama. Doprinose boljoj kvaliteti života i obrazovnim mogućnostima, osim toga oni čine u knjižnicama malih sredina glavni resurs za socijalni i ekonomski razvoj. Nabavom potrebne IT opreme, omogućio bi se rast korisnika i njihovo zadovoljstvo pruženim informacijama s kojima svakodnevno dolaze. Planirano je da će se iz Općinskog proračuna osigurati 300,00 eura i Ministarstva kulture i medija RH 4.500,00 eura.

***Ciljevi:***

* kvalitetno provođenje slobodnog vremena
* edukacija osoba starije životne dobi
* pristup informacijama i bazama podataka

***Pokazatelji uspješnosti:***

* posjećenost programa
* Podrška lokalnom razvoju nudeći pomoć OPG-ovima i malim poduzetnicima u vođenju administracije i istraživanju tržišta
* Digitalizacija građe

***Pokazatelji rezultata:***

* povećanje broja korisnika knjižnice
* povećanje digitalne zbirke – e-zavičajna

***Aktivnost A 100008 Advent u knjižnici***

Tijekom Adventa i pripreme za Božić planiramo razne aktivnosti za velike i male – kreativne radionice, čitateljske kutke, kino za djecu s prigodnim božićnim filmovima i ostale aktivnosti vezane uz božićno razdoblje. Kvalitetno ispunjeno vrijeme za hladne dane i boravak u knjižnici na toplome sve više privlači djecu, koja ovdje stvaraju nova prijateljstva i kvalitetno provode vrijeme.

Prema Financijskome planu Javne ustanove Narodne knjižnice i čitaonice Gunja za 2025. godinu, planiran je iznos od 600,00 eura za potrebe organiziranja „Adventa u knjižnici“.

 ***Ciljevi****:*

* stjecanje navike posjećivanja knjižnice
* kvalitetno provođenje slobodnog vremena
* razvijanje kreativnosti i mašte

***Pokazatelji uspješnosti:***

* organiziranje kreativnih radionica za djecu
* nabava potrebne opreme
* posjećenost programa

***Pokazatelji rezultata:***

* stvaranje pozitivnog blagdanskog ozračja knjižnice i učenje o božićnoj tradiciji
* održavanje radionica tijekom zimskih praznika
* povećanje broja djece na radionicama i filmskim druženjima

***Aktivnost A100010Umjetnost kroz riječ i sliku***

Ovom aktivnosti, koju bismo prvi puta organizirali, na jednome mjestu bismo okupili sve lokalne gunjanske književnike u sklopu književne večeri. Gunja je poznata kao mjesto koje je dalo velike književnike i profesore, ali i lokalne poetičare i pisce proze koji su svojim radom zaslužili da se u njihovom mjestu održi ovakav jedan susret. Njihov dan bismo obilježili u mjesecu svibnju u sklopu obilježavanja otvorenja prve čitaonice u Gunji (04. svibnja 1938.) i obljetnice poplave koja se dogodila 2014. godine. Sve bismo organizirali u suradnji s Općinom i lokalnim udrugama. Za potrebe te aktivnosti planirana su ukupna sredstva u iznosu od 1.300,00 eura. Iz nadležnog proračuna 800,00 eura i iz sredstava Vukovarsko-srijemske županije 500,00 eura.

***Ciljevi:***

* razvijanje kreativnosti i mašte
* prisjećanje i dostojno obilježavanje obljetnica
* početak održavanja književnih večeri lokalnih književnika

***Pokazatelji uspješnosti****:*

* organiziranje književne večeri/tribine
* nabava potrebne opreme
* posjećenost programa

***Pokazatelji rezultata****:*

* stvaranje pozitivnog ozračja knjižnice
* povećanje broja korisnika manifestacije i knjižnice
* održavanje raznih popratnih aktivnosti

*Privitak:*

1. Obrazac – Prijedlog Financijskog plana (proračunski korisnik)

Vršiteljica dužnosti ravnateljice

Narodne knjižnice i čitaonice Gunja

Žana Kužet, mag.cult.